Trotseer die koue met ’n stylvolle pofbaadjie | rooi rose Trotseer die koue met ’n stylvolle pofbaadjie | rooi rose
Trotseer die koue met ’n stylvolle pofbaadjie
Die gewilde 90s-pofbaadjie keer terug na die loopplank en word beskou as ’n moet-hê mode item vir Winter 2016. Dit is boonop gemaklik en prakties! Ons deel ’n paar van ons gunsteling keuses wat jou sal warm hou tot en met volgende winter. Hou gerus die modekenners dop vir nuwe innoverende maniere om jou pofbaadjie stylvol te dra. Deur Susra Matthee en Yasmien Botha. Foto: Poetry
3 wenke om ’n pofbaadjie stylvol te dra
• Kies jou patrone versigtig. Fyn kwiltwerk sal jou slanker laat vertoon alhoewel dit belangrik is om in ag te neem wáár dit op die baadjie voorkom. Indien jy meer van ’n peer-figuur het, sorg dat die kwiltwerk bo die middellyf aangetref word, en andersom.
• Aangesien die kwiltwerk van jou baadjie reeds aandag trek, is dit belangrik om die ander motiewe in jou uitrusting eenvoudig te hou.
• Vir ’n meer moeitelose benadering tot die pofbaadjie-tendens, is ons beste wenk om mode-items te kies wat subtiele kwiltwerk bevat, byvoorbeeld net die moue van ’n baadjie of selfs bykomstighede soos die ikoniese 2.55-skouersak van Chanel, wat steeds hoog heers.